Angwa moo

Angwa moo() anaa angwa mo yɛ Ghana nduane mu biako are ɛyɛ mmerɛw sɛ wobɛnoa. Ɛyɛ ɔmo a wɔkyew san noa wɔ angwa mu. Ghana nduan pii yɛ nduan a wɔde nkwan anaa forɔyɛ a nnam wom di. Saa na angwa moo nso te. https://www.196flavors.com/ghana-angwa-mo/https://www.ghanatalksradio.com/how-to-make-angwa-mo/https://www.ghanatalksradio.com/how-to-make-angwa-mo/

 Sɛnea yɛ noa no 
Sɛ wopɛ sɛ wonoa angwa moo a wohia angwa, ɔmo ne gyeene. Afoforo de  nantwi nam a yahyɛ no nkene anaa atosode ahorow ka ho noa na ama aduane no ayɛ huam.

Nea edi kan no, hwie angwa atre mmiɛnsa ma gu kyɛnsee a wode bɛnoa aduane no. Twetwa wo gyeene na kyew wɔ angwa no mu. Sɛ wode nantwi nnam bɛka ho a kyew ɛno nso wɔ angwa no mu. Kae sɛ bere a gyeene ne nnam no rekyew no wobɛ num na anhyew.

Afei hwie moo no ka gyeene ne nnam no ho na kyew no sima kakraa bi. Wode wo nsu begu moo no ho na waka afra. Fa nkyene kakraa ka moo no ho na kata kyɛnsee no so. Mfa agya a kyɛnsee no si so no kɔ soro dodo. Ma agya no nwɔ fam sɛnea ɛbɛyɛ a wo moo no nhyew.

Ma w'ani nwɔ moo no so bere a esi agya no so na hwɛ sɛ ayɛ mmerɛw. Sɛ wohwɛ na moo no ayɛ mmerɛw a dum agya no. 

Wobetumi atwi mako anaa wobetumi de shitɔ adi wo moo no. 

 Beae a menyaa mmoa fii 

Category:Ghanafoɔ aduane